เบื้องต้นแพทย์จะพูดคุยถามความต้องการของคนไข้ก่อน และประเมินวิเคราะห์ตามสภาพร่างกายว่าเหมาะสมหรือสามารถทำได้ตามต้องการของคนไข้หรือไม่ ในกรณีบางคนมีไขมันมากก็สามารถเสริมหน้าอกให้มีขนาดใหญ่ได้ตามต้องการ ดูดเพียงแค่บริเวณเดียวก็อาจจะเพียงพอต่อการเสริมหน้าอก ส่วนใหญ่ไขมันที่ใช้ฉีดเติมบริเวณหน้าอกจะมีปริมาณ 400 cc ขึ้นไป (เฉลี่ยขั้นต่ำข้างละ 200 cc) แต่ในกรณีบางคนไขมันในร่างกายน้อยแต่อยากได้หน้าอกที่มีขนาดใหญ่ก็จำเป็นที่จะต้องดูดไขมันในหลายๆจุดเช่นกัน เช่นบริเวณท้อง ต้นขา เป็นต้น โดยการฉีดไขมันเติมหน้าอกแพทย์จะไม่ฉีดให้มีขนาดใหญ่จนเกินไปเพื่อความเป็นธรรมชาติ